cyanic-selkie/wikianc huggingface dataset:
ויסקונסין
היסטוריה
בתחילת המאה ה-20 המדינה עברה תהליך תיעוש מתקדם, שהציב את ויסקונסין כאחת המדינות הכי פוריות מבחינה תעשייתית בשנת 1910. מאפיין נוסף של תקופה זו הוא הגישה הפרוגרסיבית במפלגה הרפובליקנית אשר באה לידי ביטוי במיוחד בתקופת שלטונו של המושל רוברט לה פולט. המשך המאה התאפיין בקיצוניות פוליטית רבה, שבאה לידי ביטוי בפעילותו של הסנאטור מטעם ויסקונסין, ג'וזף מקארתי כנגד חשודים בקומוניזם והפיגוע באוניברסיטת ויסקונסין–מדיסון, שכוון כמחאה כנגד מלחמת וייטנאם. לקראת סוף המאה הכלכלה המקומית עברה מכלכלה תעשייתית לכלכלה המבוססת על חינוך, רפואה, תיירות וחקלאות.
ממשל ופוליטיקה
בית המחוקקים של ויסקונסין מורכב מבית הנבחרים ומהסנאט. בבית הנבחרים יש 99 חברים שנבחרים לקדנציה בת שנתיים. בסנאט יש 33 חברים שנבחרים לקדנציה בת ארבע שנים. בכל שנתיים כל מחוז בחירה בוחר בשני חברי בית נבחרים, בשתי מערכות בחירות מקבילות, וכחצי ממחוזות הבחירה בוחרים גם סנאטור.
הסנאטורים המייצגים את ויסקונסין בסנאט הם רון ג'ונסון הרפובליקני ותמי בולדווין הדמוקרטית, שבבחירתה הפכה ללסבית הראשונה לשרת בסנאט של ארצות הברית. בבחירות לנשיאות נוטה ויסקונסין להצביע עבור המועמד הדמוקרטי. מאז מערכת הבחירות של 1988, הצביעה המדינה בקביעות למפלגה הדמוקרטית, עד לשנת 2016, בה הצביעה למועמד המפלגה הרפובליקנית לנשיאות, דונלד טראמפ. אך ב-2020 ניצח ביידן את טראמפ במדינה ביתרון זעום של 20,608 קולות.
דמוגרפיה
מאז היווסדה, אוכלוסיית ויסקונסין הייתה תמיד מגוונת אתנית. בתחילה התיישבו בה סוחרי פרווה צרפתים. לאחר מכן, הגיע גל של מהגרים מניו אינגלנד ומניו יורק, אשר בתחילת דרכה של מדינה החדשה, שלטו בתחומי התעשייה הכבדה, הכספים, הפוליטיקה והחינוך. בין 1850 ל-1900, הגיעו גלי מהגרים רבים מאירופה שכללו גרמנים, סקנדינבים (בעיקר נורווגים), וקבוצות קטנות מבלגיה, הולנד, שווייץ, פינלנד, אייר, פולין ועוד. במאה ה-20 החלו להגיע קבוצות גדולות של מקסיקנים ואפרו-אמריקאים, שהתיישבו בעיקר במילווקי.
חג הבנות
לפי מסורת אחת, מקור החג בגבורתה וחוכמתה של יהודית, שכבשה ביופייה את הולופרנס שר הצבא, ערפה את ראשו והצילה בזכות מעשיה את אנשי יהודה. מסורת אחרת גורסת שהחג נוצר לזכר גבורתה של האישה שעוררה את אחיה החשמונאים להתחיל את המרד ביוונים. דעה אחרת היא שמציינים ביום זה את המסופר בספר עזרא, על היום שבו התחייבו שבי ציון לשאת נשים רק מבנות ישראל. לפי השערה נוספת, מקור החג במסופר במגילת אסתר, לפיה זה היום שבו הובאה אסתר בפני המלך אחשוורוש והומלכה תחת ושתי.
רוקסלייד
קישורים חיצוניים
Pedreira (Marvel Comics)
חג הבנות
האחות החשמונאית
סיפור נוסף הקשור בגבורת נשים ובחג החנוכה הוא מעשה 'חנה בת מתתיהו הכהן הגדול' או לפי גרסה אחרת 'בתו של יוחנן כהן גדול'. לפי מסורת מימי הביניים היא זו שעוררה את מרד החשמונאים. לפי סיפור זה, כשעמדה מלכות יוון וגזרה גזירות על ישראל, נקבע כי כל אישה עברייה תיבעל על ידי ההגמון בליל חתונתה. כשהגיע זמנה של הבת החשמונאית להינשא, היא סירבה לקבל את רוע הגזירה. האישה האמיצה קרעה את בגדיה ודרשה מאחיה שלא יעמדו מנגד. בתחילה רצו האחים לקום עליה להורגה, אך היא הצליחה לשכנע אותם לצאת לפעולה נועזת שתציל אותה ואת כלל הנשים היהודיות מידי ההגמון. בליל חתונתה הגיעה האחות אל המלך בליווי אחיה. הם התגנבו לחדרו של המלך והרגו אותו. כך החלה מלחמת המכבים ביוונים לפי רש"י, סיפור זה הוא המקור לחיוב נשים בהדלקת נר חנוכה: "שגזרו היוונים על כל בתולות הנשואות להיבעל לטפסר [=פקיד מלכותי בכיר] תחילה ועל ידי אישה נעשה הנס".
מפרץ ואסל
מפרץ ואסל היה מיועד להיות נקודת הנחיתה ותחילת המסע של המשלחת הטראנס-אנטארקטית האימפריאלית הבריטית בראשות ארנסט שקלטון בשנת 1912, אולם ספינתם אנדיורנס נתקעה בקרח בים ודל ולא הגיעה ליעדה.
בית הכנסת עץ החיים (איסטנבול)
מיקום ותאור
ב-1 באוקטובר 1941, בית הכנסת נשרף כליל בליל הכיפורים, כתוצאה מנפילה מנורת שמן בחדר שטיפת המתים לתוך מיכל נפט. מהשרפה, שרד ארון הקודש העשוי משיש, שנבנה על ידי משפחת קמונדו בשנת 1825. על ארון הקודש הייתה כתובת בעברית ששרדה את השרפה כי היא הייתה חקוקה בשיש וכך נכתב בה:
וירג'יניה
היסטוריה
שטחה של וירג'יניה קוצץ שלוש פעמים: פעם אחת ב-1790, עת חלק משטחה הועבר למחוז קולומביה (חלק מהשטח הוחזר לה ב-1847), פעם שנייה ב-1792 שבה טריטוריית קנטקי הייתה למדינה עצמאית, ופעם שלישית במלחמת האזרחים האמריקנית ב-1861, כאשר רוב המדינה הצטרף לקונפדרציה וחלקה הקטן נפרד ממנה ונשאר נאמן לברית. חלק זה, שהורכב ממחוזות במערב וירג'יניה ובו ההתנגדות לעזיבת האיחוד הייתה גורפת, הפך למדינת וירג'יניה המערבית, לאחר שב-1862 אישר אברהם לינקולן את הצטרפותה הסופית למדינות האיחוד.
גאוגרפיה
וירג'יניה ממוקמת בחופה המזרחי של ארצות הברית וגובלת במערב וירג'יניה ומרילנד בצפון, באוקיינוס האטלנטי במזרח, בצפון קרוליינה וטנסי בדרום ובקנטקי במערב. בעבר הייתה וירג'יניה חלק מקונפדרציית המדינות של אמריקה, וכיום מזוהה עם מדינות דרום ארצות הברית. וירג'יניה שופעת יערות רבים וצמחייה טבעית ענפה. חלקה המזרחי של המדינה מישורי יחסית ומכיל בתוכו נהרות רחבים הנשפכים ברובם למפרץ צ'ספיק בנוסף לאגמים רבים. חלקה המערבי מורכב מגבעות והרים בעלי נוף מרשים באזור רכס הבלו רידג'.
מערכת פוליטית
המפלגה הדמוקרטית שלטה בפוליטיקה של וירג'יניה לאורך המחצית הראשונה של המאה העשרים. אזורים כפריים בדרום ובמערב המדינה עברו לתמוך במפלגה הרפובליקנית בשל "האסטרטגיה הדרומית", המקיפה את המעבר של מדינות הדרום מתמיכה מובהקת במפלגה הדמוקרטית אל הרפובליקנים. שיאו של מעבר זה היה בשנת 1964, כאשר לראשונה ארבע מדינות ב"דרום העמוק" הצביעו ברובן למפלגה הרפובליקנית. מאז סיום תקופת השיקום בשנת 1869 ועד 1970, לאורך מאה שלמה, כיהנו במדינה רק מושלים דמוקרטים. הבחירה במושל רפובליקני בשנות השבעים סימנה את ראשית המעבר של המדינה לתמוך במפלגה הרפובליקנית. עם זאת, אזורים עירוניים וצפון וירג'יניה נטו להיות לבסיס של המפלגה הדמוקרטית.
כלכלה
מקור ההכנסה העיקרי של ורג'יניה הוא הממשל הפדרלי של ארצות הברית, אשר רבות מסוכנויותיו ממוקמות בצפון וירג'ניה, בסמוך לוושינגטון די. סי. ובפרווריה, ומספקות יחד מעל ל-900,000 מקומות עבודה. בין סוכנויות אלה נמנים סוכנות הביון המרכזית האמריקאית (CIA) שבלאנגלי, מחלקת ההגנה של ארצות הברית (DoD) הממוקמת בפנטגון, משרד הסיור הלאומי (NRO), הקרן הלאומית למדע של ארצות הברית (NSF), הסקר הגאולוגי של ארצות הברית (USGS) ומשרד הפטנטים וסימני המסחר האמריקאי (PTO). בנוסף, בדרום מזרח המדינה, באזור המפטון רודס ממוקמים מספר רב של בסיסים ומתקנים של הכוחות המזוינים של ארצות הברית המהווים חלק נכבד מהכלכלה של אזור זה.
שלו גנוסר
ביוגרפיה
גנוסר נולד בשם סרג' פרדריק גרינצויג באנטוורפן שבבלגיה, ונוכח פרוץ מלחמת העולם הראשונה נדד במהלך ילדותו ובחרותו במספר ערים שונות ברחבי העולם. רכש את השכלתו המשפטית באוניברסיטת בריסל, במקביל ללימודי מוזיקה (תחום שגנוסר, שניגן בוויולה, אהב במיוחד), ועבד כעורך דין באנטוורפן, תוך שהוא משלים לימודי דוקטורט במשפטים. בשנת 1939 עלה ארצה יחד עם אשתו ובתו. זמן קצר לאחר קבלת הרישיון לעסוק בעריכת דין בארץ ישראל (ב-1941), התגייס לצבא הבריטי ושירת בו במהלך מלחמת העולם השנייה עד שנת 1944, אז חזר לעסוק בעריכת דין. ב-1948 מונה כשופט בבית המשפט המחוזי בתל אביב ועברת את שמו.
אליקסיר (קומיקס)
ג'וש מתחיל מערכת יחסים עם לורי קולינס, אך במקביל בוגד בה עם ריין למרות התקרית בה היא כמעט הרגה אותו ואף על פי שהיא אחת המורות בבית הספר. הרומן לבסוף מתגלה לאחר הוא כבר נגמר וכתוצאה רוב חבריו של פולי לקבוצה מנדים אותו. רק לאחר זמן רב הוא מצליח לזכות מחדש באמונם ולבסוף אף לחדש את מערכת היחסים עם לורי, זמן קצר לפני שהאחרונה נרצחת. לאחר אירועי "בית אם", ג'וש הוא מבין המוטאנטים היחידים שהצליחו לשמור על כוחותיהם. הוא מגויס לקבוצה של אקס מן צעירים, אשר מייצגים את החזקים מבין המוטנטים הצעירים שנותרו לאחר ההשמדה. קבוצת המטהרים, בהנהגת הכומר ויליאם סטרייקר, מתקיפה והורגת רבים מבין תלמידי בית הספר, אוטובוס מלא במוטנטים לשעבר וכמה מהתלמידים ששמרו על כוחם המוטנטי, ביניהם נמנית לורי. בסופה של המתקפה האחרונה ג'וש תופס את ראשו של סטרייקר ומשתמש בכוחותיו על מנת להרוג אותו. כתוצאה של השימוש בכוחו בצורה זאת צבע גופו הזהוב משתנה לשחור והוא נכנס למצב קטטוני.
קארוק
היישוב הפי קמפ בקליפורניה, ממוקם בלב הטריטוריה ההיסטורית של שבט קארוק, המשתרעת לאורך הנהר קלאמת מבלאף קריק (Bluff Creek, ליד קהילת אורלינס במחוז המבולדט) דרך מחוז סיסקיו ועד לדרום אורגון.
סאנפייר
סאנפייר הוא האלטר אגו של שירו יושידה, מוטאנט יפני חם-מזג ושחצן שמסוגל לייצר פלזמה מחוממת ולעוף. עקב מזגו החם הוא אינו מוצא את מקומו בקבוצות האקס השונות, אף על פי שהיה חבר לזמן מה בקבוצת אקס-מן. יושידה נולד לאם אשר סבלה מקרינה רדיואקטיבית לאחר שנחשפה לפצצת האטום שהוטלה על הירושימה. היה חבר בפרשי אפוקליפס. בן דודו של נבל-העל הסמוראי הכסוף.
יהוסף הנגיד
משפחתו
בנו, רבי אברהם הוכרח להמיר דתו על ידי מלך ספרד - עקב סירובו, נתלה למוות.
מיגל אלמירון
מיגל אנחל אלמירון רג'אלה (בספרדית: Miguel Ángel Almirón Rejala; נולד ב־10 בפברואר 1994) הוא כדורגלן פרגוואי המשחק בעמדת הקיצוני בניוקאסל יונייטד ובנבחרת פרגוואי.
ג'ון בוואן (שודד ים)
כקפטן "ספידי ראטרן"
בשלהי 1702 פגש בוואן שוב את תומאס האוורד, שאחרי שעזב את צוותו של בוואן במדגסקר בעקבות אובדן ה״ספיקר״, תפס יחד עם קבוצה של שודדי ים את האוניה "פרוספרוס" עם תותחיה הרבים בנמל מאיוטה. עד חג המולד החליטו בוואן והווארד לאחד את כוחותיהם. במרץ 1703 בוואן עסק בתיקונים של ספינתו ורק באוגוסט 1703 הם תקפו יחד את ה״פימרוק״ של החברה הסחר המזרחית, ליד איי קומורו. בוואן והווארד תקפו אז שתי אוניות הודיות בים סוף, ותפסו את הגדולה יותר ושינו את שמה ל"דאפיאנט".
חזרה לרג'אפורה, פרישה ומוות
לאחר פרישתו, נתנאל נורט נבחר להחליף אותו בתפקיד הקפטן של ה״דאפיאנט״.
ורמונט
גאוגרפיה
אורכה של ורמונט, מצפון לדרום, הוא 256 קילומטרים, ורוחבה הגדול ביותר, ממזרח למערב, הוא 89 קילומטרים. בין השטחים בוורמונט שנשלטים מנהלית על ידי שירות הפארקים הלאומיים של ארצות הברית, נמנים הפארק ההיסטורי של מארש-בילינגס-רוקפלר ואת חלקו של שביל האפלצ'ים הנמצא במדינה.
מרקוס תוראם
קריירת מועדונים
את ילדותו העביר תוראם בצרפת והוא גדל ושיחק במחלקות הנוער של סושו מונטליאר, את הופעת הבכורה שלו בליגה הצרפתית השנייה ערך תוראם ב-20 במרץ 2015 כבר בגיל 18, במשחק ליגה מול שאטורו. הוא סה"כ שיחק 43 משחקים בסושו וכבש שער בודד ב-14 באפריל 2017, במהלך הפסד הליגה 1–3 לטור.
תסביב שחלה
אבחנה
תסביב שחלה הוא מצב קשה לאיבחון רפואי במדויק, ניתוח נעשה פעמים רבות טרם ביצוע אבחנה סופית. מחקר גינקולוגי שנערך, הראה כי אבחנה טרום ניתוחית הוכחה כנכונה ב-46% מהמקרים. אולטרא-סאונד שחלות היא בדיקת הבחירה לשם אבחנה מהימנה של המצב הרפואי. ירידה או מחסור בזרימת דם בבדיקת דופלר שחלתית מסתמן להיות מאבחן טוב של תסביב שחלה. נשים עם זרימת דם נמוכה ופתולוגית יותר נוטות לאיבחון כסובלות מתסביב שחלה. נתוני זרימה ספציפיים בדופלר יכללו: זרימת דם נורמלית בכלי הדם אינה מספקת כדי לשלול תסביב שחלה וזאת בשל זרימת הדם לאזור אשר מגיעה משני מקורות - עורקי השחלה והעורקים הרחמיים.
רומן אריך פטשה
בתקופת מלחמת העולם השנייה
ב-24 במרץ 1944 יועדו יהודי העיר לגירוש למחנות ריכוז. וכדי להציל את שתי התאומות היהודיות שבדירה, לקח אותן פטשה לתחנת הרכבת ועלה איתן על רכבת לבודפשט, שם הביא אותן לדודתן, שהסתירה אותן במנזר. באותו לילה שב פטשה לנובי סאד. הוא נתן לבני משפחת צ'רני את כתובתה של אשתו ואמר להם לקפוץ מרכבת הגירוש ולהגיע לאוסטריה, שם תחפש אותם אשתו. כל בני המשפחה גורשו לאושוויץ מלבד הסבתא, אשר הושארה בבית עקב מצבה הבריאותי הקשה. בני המשפחה לא קפצו מהרכבת אלא הגיעו לאושוויץ, ושם שרדה רק אחת מהן. פטשה טיפל בסבתא בנובי סאד והעביר אותה לבית חולים. הוא ביקר אותה בקביעות עד פטירתה שם. שתי התאומות שהציל שרדו בשואה והיגרו לישראל.
Diana (שיר של פול אנקה)
גרסאות כיסוי ועיבודים
הזמר הצרפתי מרסל מולודז'י (Mouloudji) הקליט ב-22 באפריל 1958 גרסה של השיר בצרפתית עם מילים מאת ז'אק פלאנט, יחד עם אנסמבל מישל וילארד.
תרזה, נסיכת סקסוניה-הילדבורגהאוזן
אחרית ימיה ומותה
בשנת 1825 עלה לודוויג לשלטון לאחר מות אביו מקסימיליאן הראשון יוזף, מלך בוואריה, ותרזה הוכתרה כמלכת בוואריה. תרזה הייתה מאוד אהודה על העם, והייתה הדמות האידיאלית של מלכה, רעייה ואם. על אף בגידותיו הרבות של לודוויג, לא הגיבה על כך תרזה בפומבי, אלא רק בצנעה. לאחר הפרשייה של לודוויג עם מאהבתו לולה מונטז סערו הרוחות במדינה, בין השאר עקב הפגיעה בתרזה, ובשל כך נאלץ לודוויג להתפטר לטובת בנם מקסימיליאן השני, מלך בוואריה.
המצרים הדניים
בשנת 1857 הוכרזו המצרים כנתיב שיט בינלאומי.
פול ארליך
ביוגרפיה
ארליך נולד בפילדלפיה לוויליאם ארליך ורות רוזנברג, וגדל במייפלווד שבניו ג'רזי. ב-1953 קיבל תואר ראשון בזואולוגיה מאוניברסיטת פנסילבניה, בשנת 1955 קיבל תואר שני מאוניברסיטת קנזס ובשנת 1957 קיבל תואר דוקטור מאותה אוניברסיטה. בשנת 1959 הצטרף לסגל אוניברסיטת סטנפורד, ובשנת 1966 החל לשמש כפרופסור לביולוגיה.
פרשת בכרי-בוג'נאח
תקרית המניפה
ממשלת צרפת התייחסה לתקרית כעלבון פומבי ודרשה מהדיי התנצלות מידית. משלא נענתה החלה בצעדי ענישה, והצי הצרפתי פתח במצור ימי על נמל אלג'יר, שנמשך 3 שנים. פעולה זאת פגעה בכלכלתה של צרפת, שניהלה קשרי מסחר ענפים עם אלג'יריה, לא פחות מאשר פגעה באלג'יריה עצמה, ולכן הצרפתים ניסו לפנות לגישור בינלאומי. הם פנו בין השאר לסולטאן העות'מאני מהמוט השני ולמוחמד עלי, שליט מצרים, במטרה שיתווכו בינה לבין אלג'יריה, אך הדבר לא נשא פרי. בשנת 1830 פלשה צרפת לאלג'יריה וכבשה אותה בהצלחה – כיבוש שנמשך עד שנות ה-60 של המאה ה-20. הפלישה הצרפתית לאלג'יריה נבעה משיקולים רבים, ובעיקר משיקולים פנימיים של המדינאים הצרפתיים, אך פרשת בכרי-בוג'נאח היוותה את אחד מהגורמים המידיים החשובים לכך ואף שימשה כקאזוס בלי הרשמי לפלישה.
אלנתן שלום
אלנתן שלום (נולד ב-16 בספטמבר 1986, י"ג באלול ה'תשמ"ו) הוא זמר-יוצר, מלחין ומפיק ישראלי.
קריירה
ב-2018 הוציא אלנתן את הסינגל הראשון שלו, "אחד ועוד אחת", אשר הלחין למילותיה של שחף וולמן ולהפקתו של גל פדה. ב-2019 ליווה את הזמרת שירה אורן, הלחין והפיק לה את השירים "אחת ולתמיד" שכתב עמרי קסטן ו-"התחלנו מהסוף" שכתבו אורן וקסטן, ואף הפיק את המופע שלה. בשנת 2020 חבר למפיק חיים וייס ויחד עבדו על השירים: "נושם" שהלחין וגם כתב יחד עם שחר הדר, "כמה מחשבות" שהלחין למילותיה של הדר, "זוג עיניים" שכתבה דורין דנאי, "חוטי האמונה" שכתב גיא בן חיים ו"שינויים" אותו כתבה שחר הדר והפיק אלנתן יחד עם גלעד שמואלי - כל אלו עתידים לצאת באלבום הבכורה של שלום.
אלינור סלע
משחק
במהלך לימודיה בניסן נתיב, הקימה יחד עם חבריה לכיתה: ליאור רז, אפרת ארנון, גל ברזילי, חיים יפים ברבלט וערן לנסקי, קבוצת אימפרוביזציה בשם "תופעת ולסלבה". הקבוצה הופיעה במועדון הצוף ובצוותא.
הבחירות לרשויות המקומיות ברשות הפלסטינית (2017)
בחירות לרשויות המקומיות ברשות הפלסטינית התקיימו ב-13 במאי 2017. הבחירות התקיימו ביהודה ושומרון בלבד ולא בעזה כאשר תנועת החמאס מחרימה אותן. בכך, הן היוו הליך דמוקרטי ראשון המתקיים ברציפות ברשות הפלסטינית, זאת לאחר דחיות חוזרות ונשנות במועדי הבחירות לנשיאות הרשות הפלסטינית ולמועצה המחוקקת הפלסטינית. ברוב המושבים בבחירות זכו נציגי פת"ח (52%), אך גם המועמדים העצמאיים זכו להצלחה רבה (37%). במועצות בהן התקיים הליך הצבעה ולא נקבעה רשימה מוסכמת זכו המועמדים העצמאיים לכשני שלישים מן המושבים (65%).
השבועה האולימפית
היסטוריה ונוסח השבועה
נוסח השבועה המקורית חובר על ידי פייר דה קוברטן ומאז שונה מספר פעמים על מנת להתאימה לרוח התקופה. נוסח השבועה הראשונה שנישאה ב-1920 היה: "אנו נשבעים לקחת חלק במשחקים האולימפיים ברוח האבירות, למען כבוד למדינתנו ולתהילת הספורט". ב-1961 שונתה השבועה כך שתסיר אלמנטים דתיים ולאומניים: "אנו מבטיחים לקחת חלק במשחקים האולימפיים ברוח האבירות, למען כבוד לנבחרתנו ולתהילת הספורט".
המצור על ירושלים (70)
רקע גאוגרפי: מבנה העיר, חומותיה וביצוריה
ערב המרד הגדול הייתה ירושלים מוקפת ומחולקת במספר חומות. העיר המרכזית הכילה במזרחה את עיר דוד הצפופה והוותיקה (שכונתה גם "העיר התחתונה"), ובמרכזה ובמערבה את "העיר העליונה" שנבנתה החל מימי החשמונאים ואילך. בין רבעים אלו היה גיא שכונה "הגיא המרכזי" (או "טִירוֹפּוֹיאוֹן", מיוונית), שלאורכו - מהדרום לצפון - טיפס רחוב ארוך ורחב עד לכותל המערבי של הר הבית, שם המשיך עוד לאורכו של הכותל. בצד המערבי והעליון של העיר העליונה בנה המלך הורדוס לעצמו ארמון מלוכה מפואר; הארמון גבל בחומת העיר ומצִדו הפנימי (שלצד העיר) הוא הוקף בחומה המבדילה אותו מהעיר. בחומה החיצונית שובצו שלושה מגדלי ענק מפוארים: מגדל פצאל, מגדל היפיקוס ומגדל מרים. סביב רבעים אלו נבנתה "החומה הראשונה", שהקיפה למעשה את העיר התחתונה יחד עם העיר העליונה. שתיהן היוו למעשה את חלקה העיקרי של ירושלים.
המבנה הדתי-חברתי
הכהונה הייתה מעמד האצולה היהודי, ורבים מבניו השתייכו לשכבת עשירי ירושלים. הכהנים הגדולים, המשרתים ובדימוס, היוו את האליטה של העיר ושל העם כולו. עם תחילתו של המרד הגדול בירושלים, לקחה האליטה את ההנהגה לידיה, אולם כבר בשנתו הראשונה של המרד איבדה את שלטונה ומעמדה לקנאים שהשתלטו על רחובות ירושלים.
אופי הלחימה והארגון הצבאי בכוח הרומאי
לצבא הרומי היה יתרון משמעותי על כוחות המורדים הודות לכמה דברים שאפיינו את התנהלותו בשדה הקרב, כולל משמעת קרבית חזקה; תרגולות צבאיות יסודיות; יכולת לפעול בכמה גְזָרות בו-זמנית; כושר הנדסי; הפקת לקחים מהירה; ניצול יעיל של כוחות עתודה; כושר גופני; ניצול הכוחות והתאמתם למצב בשטח. בנוסף, הציוד והחימוש של הלגיונות הרומיים היה אחיד ובאיכות גבוהה. עם זאת קיבעון הסדר והארגון, שאפיין את הצבא הרומי, פעל לעיתים לרעתו. כאשר המבנה של יחידות הלגיון השתבש/התפרק מסיבות שונות, החיילים חדלו לתפקד ביעילות ונטו להיתפס לבהלה.
אספקת הצבא הרומאי
סך מנת המזון היומית של החייל הרומי הייתה כ-1.35 קילוגרם מזון ליום: כ-850 גרם חיטה, וכ-500 גרם משאר מצרכים. המספוא היומי הנדרש לבהמות, הוא כחמישה קילוגרם לסוס מלחמה, וכ-3.5 קילוגרם לבהמת משא. על פי חישוב, סך המזון היומי לכוח הרומי האנושי עמד על מעל 100 קילוטון מזון, וסך המזון היומי לסוסי המלחמה עמד על כ-65 קילוטון, וסך המזון היומי לבהמות המשא עמד על כ-75 קילוטון מספוא. סך הכול, כ-204 קילוטון ליום. כרבע מהכמות שונעה דרך הציר המזרחי, והשאר דרך הציר המערבי. בהמת משא מסוגלת לשאת משקל של כ-135 קילוגרם, גמל מסוגל לשאת כ-175 קילוגרם, ובעגלה ניתן לשאת משקל של כ-500 קילוגרם. יוצא אפוא כי לשם שינוע כמות המזון לשלושה ימים נדרשו כ-2,700 בהמות משא, כ-2,100 גמלים וכ-750 עגלות (בציר המזרחי שינוע הלוך ושוב נמשך שלושה ימים, ואילו בצד המערבי הספיקו בזמן זה לשנע אספקה שלוש פעמים).
הרכב הכוח היהודי
לפי יוסף בן-מתתיהו, כוח המורדים בירושלים כלל 23,400 לוחמים, שלחמו במסגרת שלוש קבוצות עיקריות: לדברי דיו קסיוס, המורדים בירושלים קיבלו עזרה מיהודים מכל האזור סביב ארץ ישראל וכן מיהודים לא רק בתחום האימפריה הרומית, אלא גם מעבר לפרת.
הצבא הרומי עולה אל ירושלים
טיטוס, שהפיק לקחים מניסיונו הכושל של קסטיוס גאלוס לכבוש את ירושלים, פיצל את צבאו לשלושה כוחות, שנועדו לנוע לכיוון העיר במקביל משלושה כיוונים, ולהגיע לירושלים בו זמנית, כדי לשדר עוצמה צבאית ולהקשות על כוחות המורדים לתקוף את צבאו בדרכו לעיר. הלגיונות השנים עשר והחמישה עשר עם חילות העזר שלהם תחת פיקודו האישי של טיטוס, נעו אל העיר מכיוון צפון במסלול העובר דרך השומרון וגב ההר, הלגיון החמישי עם כוחות נלווים נע אל העיר מכיוון מערב, מאמאוס דרך מעלה בית חורון, ואילו הכוח השלישי, שכלל בעיקר את הלגיון העשירי, נע לירושלים מכיוון מזרח, מיריחו אל הר הזיתים. שלושת הכוחות נועדו לחבור סמוך להר הזיתים בערב פסח – י"ד בניסן. מועד זה נקבע במטרה לתפוס את העיר במצב של עומס, בגלל עולי-הרגל הרבים, שיבואו לעשות את חג הפסח בירושלים, בהנחה שריבוי האוכלוסין יקשה על המגינים לעמוד במצור רומי ממושך, עקב מחסור במזון ובמים.
הקמת מחנות מבוצרים הייתה חלק מההתנהלות הבסיסית של הצבא הרומי בעיתות שלום ובעיתות מלחמה. המחנה המבוצר שימש בסיס מוצק לנסיגה ולחידוש ההתקפה במקרה הצורך, לאבטחת כוחות צבא רומיים מפני התקפת פתע/לילה, להתגוננות מפני כוחות אויב עדיפים עד להגעת כוחות תגבורת, וליצירת תחושת ביטחון בשורות הלגיון.
הבקעת החומה
כוחות האבטחה הרומיים, שכללו פרשים וקשתים, הצליחו בדרך כלל לבלום את גיחות המורדים, ולמנוע מהם לשבש את המשך ניגוח החומה, אולם קבוצת לוחמים יהודים, שהגיחה משער סמוי במגדל היפיקוס, סמוך לתפר בין החומה הראשונה והשלישית, הצליחה להצית את מכונות המצור בגזרה זו, לאחר קרב קשה עם הלגיונרים הרומיים. טיטוס מיהר עם פרשיו לזירה והדף את התוקפים חזרה לחומה. אחד הלוחמים היהודים שנתפסו במהלך הקרב, נצלב אל מול החומה, כדי לשבור את רוח המורדים.
אחרי שנכשלו ניסיונות המורדים לשרוף את מכונות המצור הרומיות, הם ניסו לפגוע ביעילות השימוש באילי הניגוח בכל מיני דרכים: הם שלשלו מהחומה חבלים שחבקו אותם, וניסו להטות את המהלומות שלהם ולשברם. בנוסף, הם שלשלו מהחומה לוחות עץ מצופים בברזל, כדי לספוג את מהלומות האילים. פעולות מֶנע אלו הצליחו לעכב את המאמצים הרומיים להבקיע את החומה. טיטוס, כתגובה, קידם אל החומה שלושה מגדלי מצור בגובה של כ-25 מטר. ממרומי המגדלים יכלו הרומאים לשלוט על החומה, ולפגוע במגינים שעליה בירי קשתים, קלעים ומכונות ירי, בעודם מוגנים בתוך המגדלים. גם התמוטטות אחד ממגדלי המצור לא מנעה מהרומאים להסב אבדות כבדות למגיני החומה, ולמנוע מהם להפריע למאמצי ההבקעה.
קריסת הסוללות מול מבצר אנטוניה
טיטוס עבר בין שורות הפועלים והאיץ בהם למהר ולסיים את המלאכה. בכ"ט באייר, לאחר כשבועיים ומחצה (17 יום), עבודות הבנייה הסתיימו והסוללות עמדו על תִלן. עוד באותו היום, העלה טיטוס את מכונות המלחמה על הסוללות. בעוד המכונות מתקדמות עם החיילים על הסוללות אל עבר מצודת אנטוניה, ירד יוחנן אל המנהרות והצית אותן על תכולתן. קורות העץ שהחזיקו את גג המנהרות נאכלו מהאש, וכל מה שעמד על המנהרות התמוטט, כולל הסוללות ומכונות המלחמה שקרסו בקול רעש אדיר אל החלל שנפער תחתיהן. התכסיס הנועז שהוריד לטמיון בין רגע את עבודת העמל הרבה, היווה הפתעה קשה לרומאים ודיכא את רוחם.
מיטוט אנטוניה והקמת חמישיית סוללות נוספות אל הר הבית
המורדים היהודים, למרות תשישותם הרבה, לא ישבו בחיבוק ידיים. הם הטרידו שוב ושוב, הן את הכוחות שהתפרסו סביב ירושלים לצורך כריתת והובלת העצים, והן את אלה שעסקו במלאכת הבנייה. אולם למרות הניסיונות העיקשים, הבנייה התקדמה.
דיון על עתיד המקדש
בניגוד לתיאורו של יוסף בן מתתיהו ב"מלחמת היהודים", הכרוניקן הנוצרי סולפיקיוס סוורוס (המאוחר מיוספוס בלמעלה מ-300 שנה), טוען כי טיטוס הורה במתכוון על החרבת ושרפת המקדש. לטענתו, טיטוס טען כי כל עוד יעמוד המקדש על איתנו, ימשיכו היהודים במרדנותם. סוורוס התבסס כנראה על חיבור אבוד של טקיטוס או של סופר רומי אחר שלא היה מחויב לקיסרים הפלאביים, וגרסתו עולה בקנה אחד עם השתדלותו של יוספוס לחפות בדיווחיו על אחריותו של המצביא הרומי. הרוב המוחלט של החוקרים נוטים לקבל גרסה זו.
הקרב האחרון על הר הבית ושרֵפת בית המקדש
לפי יוסף בן מתתיהו, בעוד הרומאים עוסקים בפקודת טיטוס בכיבוי האש שאתמול שימשה אותם לפריצה למתחם, תקפו אותם המורדים. הרומאים רדפו אחריהם עד ההיכל, ואחד החיילים לקח לפיד מהאש ודרך חלון הצית את המבוא מצד צפון ללשכות הסובבות את ההיכל. בן מתתיהו אף מציין כי טיטוס נזעק למקום ופקד לכבות את האש, אך קולו לא נשמע בשל זעקות הקרב והמהומה ששררה במקום, וחייליו תאבי הנקם מיהרו להגביר את האש. כתבים היסטוריים מאוחרים יותר מייחסים את ההחלטה לטיטוס. כך או כך, לקול זעקת היהודים, אחזה האש בלשכות המקדש והתפשטה אל כל עבריו. מספר פרטים בתיאורו של יוספוס נראים כלא סבירים: התלקחותו מלפיד אחד בלבד של מבנה מאסיבי כל כך העשוי מאבן ומתכת, וההפרה המופגנת של פקודת טיטוס על ידי החיילים. בנוסף על כך, אין שום אזכור לחרטה כלשהי מצד אספסיאנוס וטיטוס על שריפת המקדש והם אף חגגו את המאורע במצעד הניצחון ברומא, בו נישא תיאור חזותי של המקדש הנשרף.
יהודה השבויה
הניצחון על היהודים, והכנעת המרד הגדול היו בין ההישגים הבולטים של אספסיאנוס וטיטוס, והיה חשוב להם להנציח זאת בפומבי, בכל רחבי האימפריה הרומית. במסגרת כך הוטבעו מטבעות יהודה השבויה. על המטבע נראה חייל רומי מצויד וחמוש, ועל ידו ישובה רכונה דמות מוכנעת, לרוב נראית כאישה, המסמלת את יהודה המנוצחת. שניהם ממוקמים משני עברי עץ דקל. קיים טיפוס נוסף של מטבע זה, ובו במקום החייל והיהודיה הופיעה ויקטוריה, אלת הניצחון, כשהיא חורטת על מגן את המילים "יהודה השבויה" בלטינית. מטבע מדגם זה הוטבע בקיסריה, אז בירת פרובינקיית יהודה, בימי שלטון אספסיאנוס וטיטוס בנו. בצדו השני של המטבע הוטבעה דיוקנו של הקיסר ותאריו. מטבעות יהודה השבויה נטבעו בזהב, כסף וברונזה. היקף ההטבעה, ומרכיביהם העיצוביים של המטבעות מלמד על החשיבות הרבה של הרומאים להכנעת יהודה.
תיאורי המצור ותאריכיו
בכרונולוגיה היהודית המסורתית קיימות שלוש דעות על שנת החורבן. בתלמוד הבבלי מובא כי שנת החורבן הייתה "מוצאי שביעית". לפי מניין שנות השמיטה המקובל בימינו, שנה 70 אכן הייתה מוצאי שנת שמיטה. כך גם סבורים הרב זרחיה הלוי ורבנו תם שנחרב בשנת ג'תת"ל. לעומתם דעת רשב"ם ורמב"ם שנחרב הבית בשנת ג'תתכ"ט (69) ודעת רבנו חננאל והרא"ש שנחרב בשנת ג'תתכ"ח (68).
בתרבות
בארון פרקנס, שעשוי מעצם לווייתן, מהמאה ה-8, מופיע בדופנו האחורית תיאור של תקיפת המקדש, בריחת היהודים, ועמידתם לדין, שלאחר מכן הם נראים מובלים בשבי על ידי טיטוס, באיור הכולל ארבעה רבעים משלימים. במרכז הלוח תיאור של בניין, המייצג ככל הנראה את בית המקדש. ברבע השמאלי העליון נראים הרומאים, ובראשם טיטוס עם חרב, בעוד הם תוקפים את בית המקדש. ברבע הימני העליון נראים התושבים היהודים בורחים ומביטים לאחור תוך כדי מנוסה. ברבע השמאלי התחתון נראה שופט היושב לדון על עתידם של היהודים המובסים. ברבע הימני התחתון נראים היהודים מובלים לעבדות. בכל פינה בלוח מופיע כיתוב, המתאר את התרשים.
מהימנות המקורות
עם זאת, יוסף מגלה כי ספרו קיבל גם ביקורת קשה מאנשים אחדים, שאף לעגו לו באומרם שהוא "כדמות ספר-חינוך לתינוקות של בית הספר", וטוען כי מדובר ב"שטנה מוזרה ודיבה רעה". הוא מוסיף וטוען שאפילו אם יאמרו הסופרים המבקרים כי גם הם קראו את ספרי הזיכרונות של הקיסרים, הרי לא יכלו לדעת, כמוהו, את כל הפרטים על האירועים שקרו, הן אצל הרומאים והן אצל היהודים. אותם ספרי זיכרונות הם הקומנטרים הקיסריים (ההיפוֹמְנֶמָטָה). ייתכן ומדובר בספר זיכרונות שכתב אספסיאנוס, אולם סביר יותר שמדובר בדוחו"ת-שדה של המפקדים הצבאיים. יוסף טוען כי גם אם מבקריו טוענים שקראו את הקומנטרים של המפקדים, הרי לא הכירו לעומק את הצד שנגדו המפקדים נלחמו - היהודים. הקומנטרים הללו נזכרים בחיבוריו של יוסף 3 פעמים. אין ספק שהם היו לנגד עיניו, במיוחד בעת כתיבת "מלחמת היהודים", אם כי בספר זה אין הוא מזכיר אותם כלל. ייתכן והסיבה לכך הייתה רצונו להדגיש את מעמדו כמחבר שהוא עד ראייה ולא קומפילאטור בלבד המסתמך על עדותם של אחרים, במיוחד לאחר שבפתיחת הספר ביטא את דעתו לגבי כתיבת היסטוריה: "לא כל המשנה את התוכנית ואת הסדר בדברי אחרים נקרא זריז, כי אם המספר דברים חדשים ומוסיף על גוף ההיסטוריה בניין משלו".
על אף תפקידו הבולט של יוסף בן מתתיהו במרד היהודי ברומאים וחשיבותו כעד ראייה לאירועים, אין סימן להשפעתו על הכתבים ההיסטוריוגרפיים שהגיעו לידינו מאותה תקופה ואין אפילו רמז לכך שההיסטוריונים מהמאה ה-2, טקיטוס ואפיאנוס מאלכסנדריה (שכלל לא הזכיר את המרד הגדול בספריו) הכירו את חיבוריו. סווטוניוס, בן זמנם, ודיו קסיוס המעט מאוחר יותר אמנם מזכירים את נפילתו בשבי ונבואתו לאספסיאנוס, אולם מאופן דבריהם עולה כי הם כלל לא קראו את ספריו וכך גם בעלי המקורות שעליהם הסתמכו. עד לזמנו של פורפיריוס (המאה ה-3), שבהתפלמסו עם הנצרות ציטט מ"קדמוניות היהודים", הפגנים היחידים שידוע כי קראו את חיבוריו היו פטרוניו: הקיסרים ואפאפרודיטוס. האחרים היו יהודים או נוצרים כמו אוריגנס וטטיאנוס (המאה ה-2).
מנחם מנדל אייזנשטאדט
ביוגרפיה
בשנת ה'תרכ"ח התיישב בוורשה וכיהן בה כמו"צ במשך שמונה שנים.
נקסוס 5
חומרה
גבו של הנקסוס 5 דומה לגבו של טאבלט הנקסוס 7, זאת בניגוד לקודמו שהיה בעל גב זכוכית. החומרה שלו דומה למכשיר הדגל של LG אלקטרוניקה, ה-LG G2; הוא מכיל מעבד במהירות 2.26GHz מסוג סנאפדרגון 800 מבית קוואלקום, זיכרון פנימי של 16/32GB ללא אפשרות הרחבה עם כרטיס זיכרון, זיכרון RAM בנפח 2GB וסוללה של mAh 2300. הנקסוס 5 כולל מסך 4.95 אינץ' (במסך מצויים כפתורים דיגיטליים שתופסים חלק מן המסך ובכך מקטינים את גודלו אבל הם נעלמים "וחושפים" את כל המסך כשצופים בווידאו, כשקוראים ספר או כשמשחקים בחלק מהמשחקים) ברזולוציית 1080X1920 Full HD. יש לו מצלמה 8MP עם פלאש הכוללת מייצב תמונה אופטי (ISO). המכשיר תומך ברשתות דור רביעי LTE בניגוד לנקסוס 4, אשר כלל LTE באופן לא רשמי. הוא כולל נורית חיווי LED מתחת למסך במספר צבעים. בתחתית המכשיר יש שני קטעים מחוררים, הימני למיקרופון והשמאלי לרמקול. כחלק מהתכונות החדשות, הנקסוס 5 כולל שני חיישנים חדשים: גלאי צעדים ומונה צעדים. הם מאפשרים לעקוב כאשר המשתמש בעת הליכה, ריצה, או טיפוס במדרגות. שני החיישנים בעלי צריכת חשמל נמוכה יחסית.
בן אי. קינג
'''בן אי. קינג (באנגלית: Ben E. King; 28 בספטמבר 1938 - 30 באפריל 2015) הוא שם הבמה של בנג'מין ארל קינג''', זמר נשמה ורית'ם אנד בלוז אמריקאי.
ביוגרפיה
שניים מהלהיטים המצליחים ביותר בקריירת הסולו של קינג יצאו במהלך 1961 - השיר "Spanish Harlem" והשיר "Stand by Me". שני השירים הגיעו לרשימת 500 השירים הגדולים בכל הזמנים של המגזין רולינג סטון, למקומות 358 ו-122 בהתאמה, ושניהם הגיעו לצמרת מצעד הפזמונים האמריקני במהלך אותה השנה, ולאחר מכן שוב ב-1986 (כאשר נעשה שימוש בשיר כמוזיקת הנושא של סרט הקולנוע אני והחבר'ה).
דיסקוגרפיה
{|
תאוריית ההתפתחות הספונטנית
שלב "כלל הזהויות" – הלידה - החימום
לפי מורנו, התינוק האנושי נולד עוד בטרם האורגניזם שלו מוכן ובשל להתמודדות עם כל מורכבויות העולם החיצוני המקיף אותו. התינוק לא נולד לתוך חלל ריק, אלא נכנס לתוך מציאות מסוימת ומתמודד כל רגע עם מצבים חדשים שמעולם לא פגש. זהו שלב שבו באה לידי ביטוי שיא הספונטניות של חיי האדם, והתינוק זקוק לה כדי לתפקד וכדי להמשיך בתהליך גילוי העולם. אך בשונה מחלק מבעלי החיים האחרים, הוא זקוק לעזרה כדי לשרוד ולהתגבר על מורכבות העולם. מכיוון שהתינוק הוא חסר אונים בשלבים הראשונים, בהמשך תפקיד הדמות המטפלת בו יהיה לעזור לו דרך שימוש בטכניקות כמו הכפיל, המראה, האגו המסייע וחילוף התפקידים – אשר נעשות בתהליך ההתפתחות בצורה אינסטינקטיבית על ידי האחר המשמעותי, ואילו בפסיכודרמה הן מונחות על ידי המטפל.
ספונטניות היא "תגובה הולמת למצב חדש, או תגובה חדשה הולמת למצב ישן", והיא זאת שמאפשרת לתינוק להתעלות מעבר ליכולות שהיו לו עד אז, בהיותו עובר ברחם. כדי שהתינוק יגיע לעולם עם כמות ספונטניות שתעזור לו לעבור את ימי חייו הראשונים, מורנו רואה את תהליך הלידה כשלב חימום פיזי של האם והעובר לקראת היציאה אל החיים.
הפרעה דיספורית קדם וסתית
תרופות אנטי־דיכאוניות
לתרופות מסוג SSRI ישנן תופעות לוואי שהן בדרך־כלל קלות וחולפות, כמו למשל בחילה. יחד עם זאת, תופעות לוואי מיניות, כמו ירידה בחשק המיני וקושי להגיע לאורגזמה עלולות להיות מתשכות, גם אם לוקחים את התרופות רק למשך שבועיים בכל חודש.
תחנת מחקר האלי
האלי VI
האלי VI הוא טור של שמונה מודולים, אשר, כמו האלי V, מחוברים על רגליים הידראוליות כדי לקיים אותם מעל פני השלג. בניגוד להאלי V, ישנם מגלשיים ענקיים נשלפים בחלק התחתון של הרגליים הללו, המאפשרים העברת המבנה מעת לעת. ביוני 2004, הושקה תחרות אדריכלים על ידי המכון המלכותי לאדריכלים בריטים והסקר האנטארקטי הבריטי לתכנון תחנת המחקר האלי VI. לתחרות ניגשו מספר משרדי אדריכלות והנדסה והתכנון הזוכה נבחר ביולי 2005. תחנת המחקר תוכננה על ידי חברת האדריכלים האנגלית, וחברת המהנדסים האמריקאית,  כמבנה מודולרי ונבנתה בחודשי הקיץ על ידי הקבלן האנגלי, חברת, בעלות 26 מיליון ליש"ט. התאים המודולריים של האלי VI נבנו בקייפטאון, דרום אפריקה על ידי קונסורציום דרום אפריקאי. בסך הכל נוספו 26 תאים מודולריים, שהותקנו בשמונה מודולים, המספקים אירוח בשירות מלא ל-50 אנשי צוות. הקטעים הראשונים נשלחו לאנטארקטיקה בדצמבר 2007. המודולים הורכבו ליד האלי V ונגררו אחד אחד 15 ק"מ וחוברו מחדש.
מג'דל בני פדיל
לאחר 1967
לאחר הסכמי אוסלו, 18% מאדמות הכפר מוגדרות כשטח B (חלק מהרשות הפלסטינית) ו-82% הנותרים הם שטח C.
עמית לוי
עמית לוי (נולד ב-14 באפריל 1971) הוא כדורגלן עבר ישראלי ששיחק בעמדת המגן הימני.
בסאם תלהוני
ביוגרפיה
ב-21 באוגוסט 2013, לאחר חילופי גברי בממשלת ירדן, מונה תלהוני בידי ראש הממשלה עבדאללה א-נסור לשר המשפטים של ירדן. לאחר סיום תפקידו נותר חבר הפרלמנט הירדני.
פאולוס פאגיוס
חייו
ב-1542 העתיק את מושבו לקונסטנץ, ושם פרסם את חיבורו על יסודות הדקדוק העברי ותרגם ללטינית את פירוש תהלים לרד"ק. ב-1543 התמנה פרופסור להוראת הברית הישנה באוניברסיטת שטרסבורג, וב-1546 מונה על ידי הנסיך פרידריך השני מפפאלץ לקדם את הרפורמה באוניברסיטת היידלברג. מאמציו של פאגיוס נתקלו בהתנגדות כה עזה, שנאלץ לפרוש ממשרתו ולשוב לשטרסבורג.
פייר משן
פְּייֶר פְרָנְסוּאָה אַנְדְרֶה מַשֶן ; 16 באוגוסט 1744 - 20 בספטמבר 1804) היה אסטרונום צרפתי, שעסק יחד עם שארל מסיה בתצפיות בגרמי שמים עמוקים ובחקר שביטים, ותרם חלק משמעותי לאיסוף העצמים הכלולים בקטלוג מסיה.
חייו
משן התחתן בשנת 1777 עם ברב-תרז מארז'ו, אותה הכיר בוורסאי, ונולדו להם שני בנים ובת. בין השנים 1779 ו-1781 עבד משן עם שארל מסיה וגילה בתקופה זו כ-25 עצמים המופיעים בקטלוג מסיה. ב-1782 התקבל משן לאקדמיה הצרפתית למדעים ומ-1785 ועד ל-1792 היה העורך של השנתון האסטרונומי Connaissance des Temps (ידע הזמן), שבו גם פורסם קטלוג מסיה בשנת 1781. בשנת 1789 התקבל משן לחברה המלכותית של לונדון.
סימה אליהו
ביוגרפיה
אליהו נולדה בעיראק ועלתה ארצה עם הוריה באותה שנה. משפחתה התגוררה בטבריה, והיא למדה בבית הספר התיכון "הגליל" בעיר זו.
כוויתה
כוויתה (באורדו: کوئٹہ, בפשטו: کوټه, בבלוצ'ית: کویته ) היא בירת מחוז בלוצ'יסטן שבפקיסטן, על פי מפקד האוכלוסין האחרון שבוצע ב-2017, התגוררו בעיר כמיליון נפשות, כוויתה מדורגת במקום העשירי ברשימת הערים הגדולות של פקיסטן. העיר ידועה כ"גן הפירות" של פקיסטן, בשל מטעי עצי הפרי הרבים באזור זה, וגם בשל המגוון הגדול של פירות ופירות יבשים המיוצרים שם. העיר הייתה ידועה גם בעבר בשם פריז הקטנה, בשל יופייה ומיקומה הגאוגרפי. באזור ישנם שטחי מרעה והרים עם מגוון צמחים ובעלי חיים. הגובה הממוצע של העיר הוא כ-1,680 מטר מעל פני הים. העיר ממוקמת במערב פקיסטן, בקרבת גבול פקיסטן-אפגניסטן. היא משמשת מרכז מסחר ותקשורת בין שתי המדינות. העיר שוכנת על מעבר בולאן, שבעבר היה המעבר היחיד ממרכז אסיה לדרום אסיה. כוויתה מילאה תפקיד חשוב מבחינה צבאית עבור כוחות הצבא הפקיסטני בסכסוך באפגניסטן.
תחבורה
כוויתה ממוקמת במערב פקיסטן, ומקושרת לשאר המדינה באמצעות רשת כבישים, מסילות רכבת ושדה התעופה הבינלאומי שלה הקרוב למרכז העיר.
תחנת הרכבת כוויתה היא אחת מתחנות הרכבת הגבוהות ביותר בפקיסטן בגובה של כ- 1,676 מטרים מעל פני הים. מסילות הרכבת הונחו בשנת 1890, במהלך השליטה הבריטית, במטרה לקשר את העיר לשאר המדינה. הרשת הנרחבת של חברת הרכבות הפקיסטנית מחברת את כוויתה לקראצ'י שממוקמת דרומית לה באמצעות מסילה באורך של כ- 863    ק"מ, ל לאהור הממוקמת צפון מזרחית לה באורך של כ-1,170 ק"מ ולפשאוור הממוקמת צפון מזרחית יותר באורך של כ-1,587 ק"מ.
קיימת הצעה לבנייה של מסילת רכבת שתקשר בין גוודר לקאשגאר שבסין העממית ומסילה שתקשר בין גוודר לכוויתה ותעבור דרך קלאט.
דן בלומברג
ביוגרפיה
משמש כראש המעבדה לחישה מרחוק והדמאה פלנטרית.
ביולי 2022 מונה ליו"ר סוכנות החלל הישראלית.
ג'ורג'ינה קוונדיש, הדוכסית מדבונשייר
היא הייתה דודה של אבות אבותיה של דיאנה, הנסיכה מוויילס. חייהן הושוו רבות בשל הטרגדיה שחוו שתיהן.
המכללה למדינאות
תוכניות
בינואר 2018, הושקה תוכנית "משפיעים - חרדים לשירות המדינה ולשלטון המקומי" של המכללה בשיתוף נציבות שירות המדינה, משרד העבודה והרווחה, מרכז השלטון המקומי וקרן ק.מ.ח.
ימית (פירושונים)
ראו גם
}}
אלכסיי קפלר
קורות חיים
בשנת 1943 התיידד קפלר עם סבטלנה אלילויבה, בתו של יוסיף סטלין; קפלר היה אז כבר בן 40, ובתו של סטלין בת 17 בלבד. סטלין לחץ על בתו להפסיק את הקשר אך היא סירבה. בסוף השנה הואשם קפלר בקשירת קשר עם זרים וריגול לטובת בריטניה. הוא נשפט ונשלח לסיביר ל-5 שנים. בשנת 1948, לאחר סיום ריצוי העונש, ולמרות האיסור, שב קפלר למוסקבה. הוא נעצר שנית ונשפט לתקופת גלות נוספת. בשנת 1953, לאחר מותו של סטלין, שוחרר קפלר וחזר למוסקבה.
43 Things
נכון ליולי 2012 היו רשומים באתר מעל ל-3 מיליון משתמשים. האתר נסגר עם תחילת שנת 2015.
הסכסוך האיראני–סעודי
המהפכה האיראנית
תדמיתה של ערב הסעודית כמנהיגת העולם המוסלמי התערער בשנת 1979 עם עליית הממשלה התיאוקרטית החדשה של איראן תחת האייתוללה חומייני, שערער על הלגיטימיות של שושלת אל-סעוד וסמכותה כאפוטרופוס של שני המסגדים הקדושים. המלך חאלד בירך בתחילה את איראן והצהיר כי "סולידריות אסלאמית" יכולה להיות הבסיס ליחסים הדוקים יותר בין שתי המדינות, אך היחסים החמירו באופן משמעותי במהלך העשור הבא.
קרחון סקלטון
גילוי וקריאה בשם
זה היה גם הנתיב לחציית ארץ ויקטוריה בשנים 1960-1959, שנמשכה ארבעה חודשים לאורך 2400 ק"מ ועלתה בקרחון סקלטון ממדף הקרח רוס לבצע את החדירה הראשונה אל עומק ארץ ויקטוריה מראש קרחון סקלטון אל חציית ארץ אדלי הצרפתית בשנים 1959-1958 סמוך לתחנת דימון ד'אורוויל על חוף ג'ורג' החמישי, ומשם אל ההרים הטראנס-אנטארקטיים בשכנות להרי "תוכנית המחקר האנטארקטית של ארצות הברית" (USARP).
לואיזה ממקלנבורג-שטרליץ
שלטונה ומותה
במהלך המלחמות הנפוליאוניות פרוסיה לא הצטרפה לקואליציה שלישית, אך הלחץ של לואיזה ודיפלומטים זרים דחפו את פרידריך וילהלם למלחמה באוקטובר 1806. פרידריך כרת ברית עם רוסיה ומדינות נוספות המכונה הקואליציה האנטי-צרפתית הרביעית ב-14 באוקטובר 1806 הובסו הכוחות הפרוסיים בקרב ינה וקרב אאורשטט וצבאו של פרידריך וילהלם רוסק לחלוטין. פרידריך וילהלם ולואיזה ומשפחת המלוכה גלו לממל שבפרוסיה המזרחית, ברחמיו של אלכסנדר הראשון קיסר רוסיה.
בהסכם השלום בין פרוסיה לצרפת, איבדה פרוסיה כמעט את כל הטריטוריות שקיבלה מחלוקת פולין, את כל הטריטוריות ממערב לאלבה וכן נאלצה לשלם כסף רב ולתת לצרפת שליטה בנקודות מפתח בממלכה. כתוצאה מהסכם שלום קשוח זה, פרוסיה איבדה יותר מ-60% משטחיה. לאור התבוסה המוחצת, גובש בהוראתו של פרידריך וילהלם צוות חשיבה לרפורמה בצבא הפרוסי בראשותו של גרהרד פון שרנהורסט ובהשתתפותם של אוגוסט ניידהרדט פון גנייזנאו וקרל פון קלאוזביץ. הרפורמות שהציעו סייעו למודרניזציה של הצבא ולשיקומו המהיר.
כריסטיאן קראכט
ביוגרפיה
ב-1995 פרסם קראכט את הרומאן הראשון שלו, "ארץ פרומה" (Faserland). גיבור הספר, שדמותו מבוססת על הביוגרפיה של קראכט עצמו, הוא בן עשירים תלוש בוגר פנימייה יוקרתית שנוסע בגרמניה העכשווית מן הצפון לדרום, תוך עיסוק חסר תכלית בצריכה ובמראה חיצוני. הספר גדוש בשמות מותגים עכשוויים, ועוסק במקומם של מותגים בחברה, תוך נקיטת גישה ביקורתית כלפי תרבות הצריכה וכלפי היעדר התקשורת האנושית בעידן הנוכחי. הוא מציג את הריקנות שבתרבות הגרמנית העכשווית, אשר השתעבדה לחומרנות חסרת תכלית. הספר נחשב ליצירת המפתח בגל "ספרות הפופ" הגרמנית של שנות התשעים.
ב-2008 הוא פרסם את הרומן "אהיה כאן בשמש ובצל" ( Ich werde hier sein im Sonnenschein und im Schatten). הספר מתאר היסטוריה חלופית דיסטופית, שבה שולט בשווייץ משטר קומוניסטי, והמדינה מצויה במלחמה כוללת בלתי נגמרת נגד ברית פאשיסטית של גרמניה ובריטניה. גיבור הספר הוא קומיסר ממוצא אפריקאי שנשלח למשימה על ידי הסובייט העליון של ברן.
נמל התעופה ברלין-טמפלהוף
היסטוריה
בשנות מלחמת העולם השנייה שימש נמל התעופה לטיסות סדירות אך בעיקר שימש כבסיס תחזוקה לטייסות קרב (למשל מפציצי יונקרס Ju 87 "שטוּקה" ופוקה-וולף Fw 190) שהורכבו ותוקנו במקום. השדה לא הופצץ על ידי בעלות הברית, מתוך תקווה שהוא יוכל לשרת אותן בעתיד. מפקדו האחרון של המתקן ב-1945 סירב לפקודה לפוצץ את המקום עם כניעת גרמניה הנאצית והעדיף להתאבד.
פרפאיט מנדנדה
פרפאיט מנדנדה (בצרפתית: Parfait Mandanda; נולד ב-10 באוקטובר 1989) הוא כדורגלן מהרפובליקה הדמוקרטית של קונגו המשחק בעמדת השוער במועדון מוסקרון הבלגי ובנבחרת הרפובליקה הדמוקרטית של קונגו.
קריירת מועדונים
ב-20 ביולי 2021 חתם במוסקרון עד לסיום העונה, עם אופציה לעונה נוספת.
בוב יונגלס
בורה–הנסגרוהה
באוגוסט 2022 הוכרז כי בוב יועבר לקבוצת בורה–הנסגרוהה לשנתיים הבאות אם אופציה להארכה לשנה נוספת
פלק פיבונסונגרם
שנות ילדותו וצעירותו
אחרי ששב לסיאם, עלה פיבון לדרגת קפטן ובשנת 1928 זכה לתואר האצולה "לואנג" - שקול כנגד התואר האירופי "ויקונט" - מידי המלך פראג'אדיפוק (ראמה השביעי). מאז הוא מוכר כ"לואנג פיבונסונגרם" ושינוי השם ציין שיפור במעמדו החברתי. משמעות השם פיבוסונגרם הוא "מלחמה רחבה".
רפורמות תרבות
בשנים 1939–1942 הוציא פיבון צווים (צווי "ראתאניום", כלומר "אופנה ממלכתית" או "נוהג ממלכתי") שהורו לאוכלוסייה לשנות הרגלי לבוש והתנהגות בפומבי. שני צווים דרשו מהעם לעבוד בחריצות ולסייע לקשישים ולנכים. צווים אחרים דרשו להנהיג לבישת תלבושות בסגנון אירופי שכללו חולצות וחצאיות לנשים, חולצות ומכנסיים, או מדים לגברים ומגבעות לשני המינים. נאסר על הגברים להופיע בפומבי עם חזה חשוף או בחולצות זנבות רופפים. לנשים הומלץ שצבע החולצות, המגבעות והכפפות יתאים את צבע התיקים ואת הנעליים. פיבון העריך במיוחד את סגנון הלבוש הצרפתי. הוא סבר שאי שימוש בעניבות וגרוע מכך בחולצות מעמידות את תושבי תאילנד באור שלילי, כנמצאים בפיגור לעומת האירופים המודרניים. הוא קיווה שסגנון הלבוש האירופי יהפוך את עמו למפותח ו"מתורבת" יותר. השלטון נקט בעונשי משמעת נגד לבישת תלבושות מסורתיות. כללי הלבוש הוצאו לפועל עם הסתייגות אחת בנוגע לחבישת מגבעות שנותרה בלתי פופולרית.
מלחמת העולם השנייה
במאי 1942 כבשו הכחות התאילנדים יחד עם הצבא היפני את צפון-מזרחה של בורמה. באוגוסט 1943 העבירה יפן לתאילנדים את ארצות שאן ועוד ארבע סולטנויות בצפון מאלאיה, שהיו לפני 1909 בשליטת סיאם,
ההסכם האנגלו-עיראקי (1922)
גם לאחר המלכתו של פייסל, הממלכה החדשה המשיכה להיות מדינה הנשלטת על ידי בריטניה במסגרת מנדט של חבר הלאומים.
פלק פיבונסונגרם
הרחקתו הזמנית מן החיים הפוליטיים
חואנג אפחאיוונג כיהן כראש ממשלה בין 1 באוגוסט 1944 ל־31 באוגוסט 1945. בתקופה זו נעשו הכנות לקראת מרד מזוין נגד יפן, אולם פיקוד הכוחות הבריטים במזרח הרחוק הורה על הפסקתו. ב-19 באוגוסט 1944 פנתה ממשלת אפחאיוונג לקואליציה של בעלות הברית עם בקשה לשלום. בסופו של דבר הסכם השלום שנחתם ב-1 בינואר 1946ממלכת סיאם, כפי שכונתה תאילנד שוב (עד אוגוסט 1948) הוכרחה להחזיר את השטחים שכבשה בשנים 1941–1943 ואולצה לשלם פיצויי מלחמה לבריטניה.
ההסכם האנגלו-עיראקי (1922)
עיקרי ההסכם היוו הכרה ב"ריבונותה הלאומית" של עיראק, תוך חיובה להיעזר ב"סיועה ועצתה" של בריטניה בכל הנוגע למדיניות החוץ, ומחויבויותיה הכלכליות. בריטניה, מצידה, תסייע לעיראק להקים מוסדות עצמאיים ותמליץ על קבלתה לחבר הלאומים.
טנסי
מתום מלחמת האזרחים ועד ימינו
ביום 22 בפברואר 1865 אימצה טנסי חוקה חדשה אשר אסרה על עבדות. בשנת 1866 אישרה את התיקון ה-14 לחוקת ארצות הברית ומיד אחר כך הייתה למדינה הראשונה ששבה והצטרפה לאיחוד. בזכות אישור התיקון, לא הוחל על טנסי הממשל הצבאי שהוחל על שאר מדינות הקונפדרציה בזמן תקופת השיקום. בשנת 1897 חגגה טנסי מאה שנה להיווסדה (גם אם בשנה איחור) וציינה את המאורע בתערוכה גדולה בעיר נאשוויל.
שיבון פינרן
חיים אישיים
ב-1997 נישאה פינרן לשחקן מארק ג'ורדון שכיכב בסדרה "Heartbeat". לבני הזוג שני ילדים ג'וזף ופופי.
סיריוס פסט
סטרטיגרפיה
הלאגרשטטה ממוקם באבן חרסית כהה עד שחורה של החלק התחתון, באזור המעבר בין תצורת בואן לחבורת פולקורידורן (Polkorridoren).
יוטה
יוטה (באנגלית: Utah ) היא מדינה בארצות הברית. העיר הגדולה ביותר במדינה היא סולט לייק סיטי. המדינה ידועה באוכלוסייה המורמונית הגדולה המתגוררת בה וביופי נופיה הטבעיים. ביוטה יש חמישה פארקים לאומיים, בהם הפארק הלאומי ציון ובו עולם חי וצומח מגוונים ביותר. ביוטה נמצא גם הפארק לאומי ברייס קניון, קניון עתיר עמודי חול וגיר.
ממשל ופוליטיקה
בראש הרשות המבצעת עומד מושל שנבחר לקדנציה של ארבע שנים. הבחירות למושל מתקיימות יחד עם הבחירות לנשיאות ארצות הברית. אין הגבלה על מספר הפעמים שמושל יכול לכהן. מאז 1975 קיים גם סגן מושל שנבחר עם המושל באותה הצבעה.
עונת 1992/1993 בליגה האירופית של פיב"א
העונה הסתיימה בניצחון של לימוז', בפעם הראשונה בתולדות המועדון.
יוטה
ספורט
קבוצת הכדורסל יוטה ג'אז ממוקמת בעיר סולט לייק סיטי, הג'אז נוסדה ב-1974 ומעולם לא זכתה באליפות ה-NBA, אך הייתה סגנית האלופה בשנים 1997 ו-1998. קבוצת הכדורגל ריאל סולט לייק משחקת בליגת ה-MLS. היא נוסדה ב-2005 וזכתה באליפות אחת, ב-2009.
ליליאן לנטון
ליליאן אידה לנטון (באנגלית: Lilian Ida Lenton; 5 בינואר 1891 - 28 באוקטובר 1972) הייתה פעילה סופרג'יסטית בריטית.
משפט חוקתי בישראל
המשפט החוקתי בישראל, עד 1992
משפט חוקתי במובנו הצר, הונהג בישראל כבר בשנותיה הראשונות (החל משנת 1949). בית המשפט העליון ביטל החלטות של הרשות המבצעת, ואף נתן פרשנות לחוקים בהתאם לעקרונות חוקתיים, למרות שהפירוש היה שונה ממובנו הפשוט של החוק.
החל מ-1973 הוגשו לכנסת כמה הצעות חוק של מגילות זכויות, חלקן מטעם ועדת חוקה חוק ומשפט, וחלקן כהצעות חוק פרטיות. הן נדחו.
ג'ו רגלבוטו
ביוגרפיה
רגלבוטו נולד ברובע ברוקלין שבניו יורק. למד בבית ספר טיש לאמנויות באוניברסיטת ניו יורק ובאקדמיה האמריקאית לאמנויות הדרמה.
פרידריך מיכאל, רוזן פפאלץ-צווייבריקן-בירקנפלד
פרידריך מיכאל, רוזן פפאלץ-צווייבריקן-בירקנפלד (בגרמנית: Friedrich Michael von Pfalz-Zweibrücken-Birkenfeld; 27 בפברואר 1724 – 15 באוגוסט 1767) היה רוזן לבית ויטלסבאך, בנו של כריסטיאן השלישי, רוזן פפאלץ-צווייבריקן ואביו של מקסימיליאן הראשון יוזף, מלך בוואריה.
גרג אבוט
ביוגרפיה
ב-2014 התמודד בבחירות למשרת מושל טקסס מול ונדי דייוויס וניצח ברוב של 59%, ובכך ירש את המושל הפורש ריק פרי. הוא הושבע לתפקיד בינואר 2015. בנובמבר 2018 נבחר לתקופת כהונה שנייה. ב-2021 נבחר בבחירות המקדימות של המפלגה הרפובליקנית להתמודדות נוספת מטעמה לתפקיד המושל. בבחירות שנערכו ב-8 בנובמבר 2022, התמודד על כהונה נוספת בתפקיד מול חבר בית הנבחרים האמריקאי לשעבר, בטו או'רורק וניצח ברוב של 55% מהקולות.
צמאה
צמאה 2 - אמנים שרים את ניגוני בעל התניא
צמאה 2 - אמנים שרים את ניגוני בעל התניא כולל כמה מתוך הניגונים שהולחנו על ידי רבי שניאור זלמן מלאדי, מייסד חסידות חב"ד, הידוע בכינוי "בעל התניא" (על שם ספר התניא שחיבר). אף שהאלבום נקרא "ניגוני בעל התניא", יש באלבום ניגונים שלא חובר על ידו. האלבום יצא בספטמבר 2015. כל השירים באלבום הם גרסאות כיסוי מלבד "ארבע בבות".
צמאה 6 - כשהנשמה מתגעגעת
צמאה 6 - כשהנשמה מתגעגעת כולל 10 ניגונים למילים שהולחנו על ידי חסידי חב"ד שונים במשך השנים. האלבום יצא לאור לקראת חג הגאולה בי"ט בכסלו ה'תשפ"ב - נובמבר 2021. השירים באלבום בביצוע הפרויקט של רביבו, עידן עמדי, אביב אלוש, אליה גבאי, שלומי שבת, ברי סחרוף ואברהם פריד. כולם בגרסאות כיסוי מלבד 'ניגון שמחה'.
ליליה סקלה
קריירה
סקלה הייתה מועמדת לפרס אמי בשנת 1976 על הופעתה בדרמת הטלוויזיה הפוליטית "אלינור ופרנקלין" בתפקיד המחנכת הצרפתייה מרי סובסטרה, המנטורית וחברתה של אלינור רוזוולט (ג'יין אלכסנדר). בשנת 1977 הועמדה סקלה בפעם השנייה לפרס גלובוס הזהב בתפקיד משנה על הופעתה בדרמה המוזיקלית של ג'יימס אייבורי "רוזלנד" בתור הרקדנית הסלונית רוזה.
אדוארד פרנקפורט
ביוגרפיה
נולד במפל שבהולנד לדינה (לבית בנדין) ושמעון פרנקפורט, הצעיר מבן שמונת ילדיהם. אביו היה סוחר ודתי אדוק ומסלול ההשכלה של אדוארד כלל בהתאם לכך לימוד תורה אינטנסיבי.
בהיותו בן 11 עברה המשפחה לאמסטרדם בה קיווה אביו לבסס את פרנסתו. אדוארד הצעיר גילה עניין בציור, השתלם בסטודיו והיה לאמן חזותי. ב-1887 למד אצל הצייר אוגוסט אלבה ברייכסאקדמיה ("Rijksakademie"), האקדמיה הממלכתית לאמנות יפה באמסטרדם. לאחר מכן השתלם במשך חודשים ספורים באקדמיה המלכותית לאמנויות היפות של אנטוורפן.
פרנצ'סקו ג'אצינטו, דוכס סבויה
פרנצ'סקו ג'אצינטו, דוכס סבויה (14 בספטמבר 1632 – 4 באוקטובר 1638) היה דוכס סבויה מ-1637 עד 1638 תחת עוצרות אמו כריסטין מארי מצרפת.
ביוגרפיה
פרנצ'סקו ג'אצינטו נולד ב-14 בספטמבר 1632 בטורינו לויטוריו אמדאו הראשון דוכס סבויה ולכריסטין מארי מצרפת, בתם של אנרי הרביעי מלך צרפת ואשתו השנייה מארי דה מדיצ'י.
וסילי קומרוב
רציחות
המשטרה הבחינה שמתרחש גל של רציחות באזור מוסקבה לאחר שנמצאו 21 גופות עטופות בשקי זבל מדי יום שלישי או שבת, וכך נפתחה חקירה בת שנתיים. קומרוף היה מוכר בתור אדם הנשוי באושר בקהילתו, אך אנשים הקרובים למשפחתו ידעו על האופי המתעלל שלו ועל כך שהוא ניסה לרצוח את בנו בן ה-8. קהל הקונים בשוק הבחינו שהוא מגיע לשוק מדי יום רביעי או שישי, אך בפעמים רבות הוא אינו רכב או הוליך סוס וכמעט תמיד יצא מהשוק עם אדם זר.
דייוויד לוגן
דייוויד קייל לוגן (באנגלית: David Kyle Logan; נולד ב-26 בדצמבר 1982 בשיקגו, אילינוי) הוא כדורסלן אמריקאי-פולני אשר משחק בקבוצת בנטון טרוויזו האיטלקית ובנבחרת פולין. ההופעה הראשונה שלו במדיה הייתה ביורובאסקט 2009 שנערך בפולין. שיחק בעבר במכבי תל אביב בעונת 2012/13.
נציב הסחר של ארצות הברית
המשרד שנקרא בעבר "נציב המסחר המיוחד" (STR) והוקם תחת חוק הרחבת המסחר מ-1962, הוא חלק ממשרד הרשות המבצעת של נשיא ארצות הברית. למשרד מעל 200 עובדים, ויש לו משרדים בז'נבה שבשווייץ, ובבריסל שבבלגיה.
Eesti Energia
פעילויות בינלאומיות
חברת הבת Enefit American Oil מחזיקה או מחכירה ביוטה, ארצות הברית, ביותר מ-120 קילומטרים רבועים של עתודות פצלי שמן באגן הירדן הירוק. החברה מתכננת לבנות שם מפעל לפצלי שמן שיפיק 57,000 חביות ליום.
ולא יהיה כקרח וכעדתו
מקור המצווה
הפסוק נדרש בתלמוד הבבלי כאיסור מהתורה להחזיק במחלוקת:
איסור לערער על הכהונה
ספר יראים, מונה את הלאו הזה כאיסור לחלוק על הכהונה. כך גם כותב הרמב"ן בהשגותיו לספר המצוות, שזהו פשט הכתוב ועיקרו, ולשיטתו, חז"ל הסמיכו על איסור זה את האיסור להחזיק במחלוקת על דרך אגדה ואסמכתא.
חצי האי בליצה
חצי האי בליצה גובל במפרץ שארקו, שמדרום מערב לו.
מאבריק ויניאלס
סוזוקי
למרות שנותרה לו עוד עונה בחוזה, בספטמבר חתם על חוזה עם קבוצת סוזוקי ועבר להתחרות בקטגוריה הבכירה באליפות. עבור היצרן היפני, ששב לסבב לאחר מספר שנות היעדרות, הייתה העונה עונת הערכות. האופנוע עבר מספר שינויים במהלך העונה. ויניאלס הצליח לסיים 16 מתוך 18 המרוצים בעונה ובשישה מהם צבר נקודות. בסיום העונה זכה בתואר רוקי העונה. הקבוצה ערכה שיפורים משמעותיים באופנוע לקראת עונת 2016, שיפור שבא לידי ביטוי בתוצאות במהלך העונה. בגרנד פרי הצרפתי השיג פודיום ראשון לאחר שסיים במקום השלישי ובגרנד פרי בסילברסטון השיג ניצחון ראשון. את העונה סיים במקום הרביעי.
דמניסי
חשיבות האתר
גילוי מאובני ההומו גאורגיקוס העלו מחדש את הדיון על היציאה האנושית הראשונה מאפריקה. לפני התגליות בדמניסי, היה מקובל לחשוב כי המהגרים הראשונים מחוץ לאפריקה היו צריכים להיות גבוהים למדי, בעלי מוח גדול וכלי אבן מפותחים, אחרת לא היו יכולים לשרוד מחוץ לאפריקה. הממצא בדמניסי סתר הנחות אלו. בין המאובנים בדמניסי היו הגולגולת והלסת של הומיניד מבוגר חסר שיניים. הומיניד זה יכל לשרוד רק על ידי אכילת מזון שלא דורש לעיסה קשה, כגון צמחים רכים ומזון מן החי, או מכוח עזרה של פרטים נוספים בקבוצה.
לואיזיאנה
טופוגרפיה
לואיזיאנה היא המדינה השנייה והאחרונה בארצות הברית של אמריקה (אחרי קליפורניה) בה יש נקודות ביבשה שגובהן נמוך מגובה פני הים.
גאולוגיה
בשל חסימת הנהר בסכרים שנועדו למנוע הצפות, נעצרת הבאת הסחף על ידי הנהר לאזורים השונים בדלתת הנהר, דבר המביא לירידת פני הקרקע ולאובדן שטחי חוף, וכיסויים במי ים.
סרגל T
סרגלי T עשויים מאלומיניום משמשים למדידה וחיתוך של קירות גבס. סרגלי T אחרים נמצאים בדגמים מסוימים של מסורי שולחן.
ספר העלייה הראשונה
ספר העלייה הראשונה הוא קובץ מחקרים על תקופת העלייה הראשונה ואסופת מקורות שנוצרו במהלכה, בעריכת מרדכי אליאב. ראה אור בהוצאת יד יצחק בן-צבי בירושלים בשנת 1982, לציון מאה שנה לתחילת העלייה הראשונה. הספר כולל שני כרכים; הראשון כולל מבוא ומאמרים, והשני: "תעודות, ביוגרפיות וביבליוגרפיה".
Lonely Boy
ב-2007 נכלל השיר "Lonely Boy" באלבומו של אנקה "Classic Songs, My Way".
הישאם קנדיל
הישאם קנדיל (בערבית: هشام قنديل; נולד ב-17 בספטמבר 1962) הוא מדינאי מצרי שכיהן כראש ממשלת מצרים, תחת נשיא מצרים מוחמד מורסי, מאוגוסט 2012 ועד יולי 2013.
בשנת 1984 קיבל תואר ראשון מהמכללה להנדסה של אוניברסיטת קהיר. הוא יצא ללימודים באוניברסיטת המדינה של קרוליינה הצפונית שבארצות הברית וקיבל בה תואר שני ובשנת 1993 – תואר דוקטור בהנדסה ביולוגית וחקלאית.
טקס הפתיחה של המשחקים האולימפיים
דגל המדינה המארחת והמנון המדינה המארחת
בראשית הטקס מונף דגלה של המדינה המארחת, ומנוגן המנונה הלאומי.
התוכנית האמנותית
ככל שחלפו השנים, הפכו התוכניות האמנותיות בטקסי הפתיחה למורכבות ויקרות יותר. על פי ההערכות, עלתה הפקת טקס הפתיחה של אולימפיאדת בייג'ינג (2008) כ-100 מיליון דולרים.
הדלקת הלפיד
עם זאת, בכמה מקרים בחרו המארגנים במדליקי לפידים אחרים, כדי להעביר באמצעות הבחירה בהם מסרים שונים. באולימפיאדת טוקיו (1964), למשל, הדליק את הלפיד יושינורי סאקאי, אתלט צעיר שנולד בהירושימה ביום בו הוטלה על העיר פצצת אטום, ובכך בחרה יפן לציין את התחדשותה לאחר החורבן. באולימפיאדת מונטריאול (1976) הדליקו את הלפיד שני צעירים, האחד מהאזור דובר הצרפתית בקנדה והשנייה מהאזור דובר האנגלית, וזאת כדי להדגיש את אחדותה של קנדה. באולימפיאדת לונדון (2012) הדליקו את הלפיד שבעה ספורטאים בני נוער, שנועדו לייצג את עתיד הספורט בבריטניה.
דנס רפשיס
2017
באליפות העולם שנערכה בבודפשט שבהונגריה ביולי 2017 סיים רפשיס במקום שמיני במשחה ל-200 מטר גב בתוצאה של 1:56.96 דקות. בשלב המוקדמות הוא קבע שיא לאומי חדש של 1:56.67 דקות ועלה שלישי לשלב חצי הגמר שבוא קבע שיא לאומי חדש נוסף של 1:56.11 דקות ועלה לשלב הגמר מהמקום השמיני. הוא סיים במקום עשירי במשחה ל-200 מטר חופשי בשיא לאומי חדש של 1:46.56 דקות. כבר בשלב המוקדמות הוא קבע שיא לאומי חדש של 1:46.93 דקות.
היתבין בשמרין
רקע
היתבין בשמרין, התפרסמו עקב התנגדותם, התנכלויותיהם, וההפרעות שיזמו, לעבודות השיקום של ירושלים ובית המקדש השני, שנעשו בידי עולי בבל, ובעקבות כך הם מכונים גם